Nenince

Nenince () je obec na Slovensku v okrese Veľký Krtíš.

Kultúra a zaujímavosti

Pamiatky 
 Rímskokatolícky kostol Všetkých svätých, jednoloďová barokovo-klasicistická stavba s pravouhlym ukončením presbytéria a predstavanou vežou z roku 1764. Kostol bol prefasádovaný v roku 1910. Fasády kostola sú členené lizénovými rámami. V interiéri sa nachádza z pôvodného zariadenia jedine kazateľnica v štýle luiséz z roku 1787, ostatné zariadenie pochádza z obdobia prestavby kostola.
 Klasicistický kaštieľ rodiny Blaskovits, dvojpodlažná bloková stavba z polovice 18. storočia, prestavaná v 19. a 20. storočí. Stavba je členená stredným rizalitom. V interiéri sa nachádzajú miestnosti zaklenuté štukovou korýtkovou klenbou.
 Kúria rodiny Luka, dvojpodlažná stavba na pôdoryse písmena L s manzardovou strechou z 18. storočia. Kúria bola rozšírená v 19. storočí. V súčasnosti tu sídli základná škola.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci
 Okres VK- história a pozoruhodnosti obce

 
Obce okresu Veľký Krtíš